text: "नई दिल्ली, बॉलीवुड एक्टर वरुण धवन ने बॉल टैम्परिंग मामले में प्रतिबंध का सामना कर रहे आस्ट्रेलियाई क्रिकेट खिलाड़ी स्टीव स्मिथ के प्रति सहानुभूति जताई है. सिडनी में हुए संवाददाता सम्मेलन में इस मामले की पूरी जिम्मेदारी खुद पर लेते हुए रो पड़े थे. वरुण ने एक ट्वीट में स्मिथ की फोटो के साथ साझा संदेश में लिखा, ""स्मिथ को माफी मांगते हुए और रोते हुए देख काफी दुख हुआ. मुझे विश्वास है कि प्रशंसक उन्हें माफ कर देंगे. मैं प्रार्थना करूंगा कि वह इस दुख से बाहर आकर एक बेहतर खिलाड़ी बनें. वह जिस मानसिक पीड़ा से गुजर रहे हैं, मैं कह सकता हूं कि वह किसी प्रतिबंध से बड़ी है."